според образеца в приложение I към настоящия регламент.
 Член 2
 Образец за годишния одитен доклад
 Годишният одитен доклад, посочен в член 40, параграф 1, трета алинея от Регламент (ЕС) No 1303/2013, се изготвя според образеца в приложение II към настоящия регламент и се представя на определените органи и на Комисията до 31 декември след края на референтната счетоводна година.
 Член 3
 Необходима документация за проверките и одитите
 ЕИБ или другите международни финансови институции, в които някоя от държавите членки е акционер, предоставят на определените органи всички налични документи, които са необходими на тези органи, за да изпълняват задълженията си, посочени в член 125, параграф 5 и член 127 от Регламент (ЕС) No 1303/2013, и в член 9 и член 59, параграф 1 от Регламент (ЕС) No 1306/2013.
 Член 4
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 3 юли 2019 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 320.
 (2) Регламент (ЕС, Евратом) 2018/1046 на Европейския парламент и на Съвета от 18 юли 2018 година за финансовите правила, приложими за общия бюджет на Съюза, за изменение на регламенти (ЕС) No 1296/2013, (ЕС) No 1301/2013, (ЕС) No 1303/2013, (ЕС) No 1304/2013, (ЕС) No 1309/2013, (ЕС) No 1316/2013, (ЕС) No 223/2014 и (ЕС) No 283/2014 и на Решение No 541/2014/ЕС и за отмяна на Регламент (ЕС, Евратом) No 966/2012 (ОВ L 193, 30.7.2018 г., стр. 1).
 (3) Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета (ОВ L 347, 20.12.2013 г., стр. 487).
 (4) Регламент (ЕС) No 1306/2013 на Европейския парламент и на Съвета от 17 декември 2013 година относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (ОВ L 347, 20.12.2013 г., стр. 549).
 ПРИЛОЖЕНИЕ I
 Образец за контролния доклад
 А.
 Контролен доклад, свързан с искането за плащане към Комисията: [справочен номер] [планирана дата]
 Б.
 Дата на искането на държавата членка за контролен доклад (най-малко два месеца преди планираната дата в точка А по-горе): [дата]
 В.
 Референтен период:
 1.
 Общ размер на плащанията към крайните получатели, а в случаите, предвидени в член 37, параграф 7 от Регламент (ЕС) No 1303/2013, и на плащанията в полза на крайните получатели, като вноската на европейските структурни и инвестиционни фондове (ЕСИФ) и националните публични и частни вноски се обособяват.
 2.
 Общ размер на средствата, за които е поето задължение по гаранционни договори — все още валидни или изтекли, с цел да се удовлетворят евентуалните искания за активиране на гаранциите с оглед на загуби, изчислени въз основа на консервативна предварителна